31970R0537
L 067/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 537/70 НА КОМИСИЯТА
от 23 март 1970 година
относно разрешаване на държавите-членки да предприемат мерки за дерогация от някои изисквания на стандартите за качество, приложими към износа за трети страни на клубено-луковици, луковици и клубени на цъфтящи растения
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност;
като взе предвид Регламент (ЕИО) № 234/68 на Съвета (1) от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина;
като взе предвид Регламент (ЕИО) № 315/68 на Съвета (2) от 12 март 1968 г. относно определяне на стандарти за качество за клубено-луковици, луковици и клубени на цъфтящи растения, изменен с Регламент (EИО) № 448/69 (3), и по-специално член 2, параграф 2 от него;
като има предвид, че съгласно член 2, параграф 2 от Регламент (ЕИО) № 315/68 на държавите-членки може да се разреши да вземат мерки за дерогация от някои изисквания на стандартите за качество, за да могат износителите да отговорят на търговските изисквания на някои трети страни;
като има предвид, че стандартите за качество, определени с Регламент (EИО) № 315/68, не разрешават в някои случаи да бъдат спазени търговските изисквания на трети страни; като има предвид, че когато тези търговски изисквания са трайни и неизменни, на държавите-членки следва да бъде разрешено да ги изпълняват за неограничен срок;
като има предвид, че мерките, предвидени с настоящия регламент, са в съответствие със становището на Управителния комитет по живи растения;
ПРИЕ НАСТОЯЩИЯ РЕГЛАМЕНТ:
Член 1
1. На държавите-членки се разрешава да предприемат някои мерки за дерогация от стандартите за качество, които се отнасят за износа за трети страни на следните клубено-луковици, луковици и клубени на цъфтящи растения:
Freesia Ragioneri
Freesia Refracta Alba
Freesia Buttercup
Gladioli, с големи цветове
Gladioli primulinus
Gladioli Heraut
Gladioli Papillon
Iris „Wedgwood“
Iris reticulata
Tulipa
Tulipa „Cordell Hull“
Tulipa „American Flag“
Tulipa „Montgomery“.
2. Мерките за дерогация от стандартите за качество, посочени в параграф 1, могат да се прилагат само по отношение на размерите и съгласно условията и в рамките, определени в приложението.
Член 2
Настоящият регламент влиза в сила на 1 юни 1970 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 март 1970 година.